— Ідэя стварыць Дом нацыянальных літаратур з’явілася ў Літаратурным інстытуце досыць даўно. Бо, вандруючы па Расіі і тых краінах, што знаходзяцца побач, мы ўсюды бачым сваіх выпускнікоў… Але разумеем, што сапраўднае сяброўства народаў, літаратур мы страцілі… Таму вырашылі стварыць такі дом, дзе літаратары маглі б сустракацца. Натуральна, самае галоўнае — гэта кнігі, якія пішуцца, выдаюцца; там можна будзе праводзіць прэзентацыі такіх кніг. Задума такая, каб у гэтым доме (дзе, натуральна, будзе і пастаяннае прадстаўніцтва) змянялі адзін аднаго месячнікі літаратур і Расіі, і суседніх краін. Вядома, Беларусь — першая краіна, у якой мы расказваем пра праект і якую мы запросім у гэты дом. Я ведаю, што ў вас ёсць некалькі пісьменніцкіх саюзаў — нам бы хацелася бачыць у сябе прадстаўнікоў усіх творчых аб’яднанняў.